Kristiina Reidolv

Kristiina Reidolv (sündinud 17. veebruaril 1978 Tartus) on eesti kultuurikorraldaja, Eesti Arhitektuurikeskuse juhataja (2025. aasta maist). 

Haridus
Ta on õppinud aastatel 1985–1993 Tartu 7. Keskkoolis, lõpetanud 1996. aastal Tartu Descartes'i Lütseumi ja 2004. aastal Tartu Ülikooli bakalaureuseõppes filosoofia erialal (võrdsustatud magistriga). 2009. aastal astus Tartu Ülikooli teatriteaduse doktorantuuri. Täiendanud end külalisüliõpilasena 1999. aastal Eesti Kunstiakadeemia Kunstiteaduse Instituudis, 2009 Balti Filmi- ja Meediakoolis, 2013 Suurbritannias Kenti Ülikoolis ja 2014 Ameerika Ühendriikides New Yorgis Columbia ülikoolis (teatriteadus), 2023-2024 Aalto Ülikooli Põhja- ja Baltimaade kultuurivaldkonna juhtide programmis "Business of Culture".

Töö ja looming
Reidolv on olnud aastatel 1994–2002 Tartu Raadio produtsent, hommikutoimetaja ja saatejuht, 2005–2006 raadio Ring FM uudistetoimetaja ja produtsent, 2007–2009 Tartu Linnavalitsuse kultuuriteenistuse juhataja, 2009–2012 Eesti Etendusasutuste Liidu tegevjuht, 2012–2019 Vaba Lava juhatuse liige ja tegevjuht ning 2019–2021 Tartu Loomemajanduskeskuse juht. 

Septembrist 2021 kuni jaanuarini 2024 juhtis ta kultuuri- ja hariduskeskust Viimsi Artium.Selgus Viimsi Artiumi tulevane juht Viimsi Artiumi koduleht. Vaadatud 08.08.2025.Möödunud aastal kesist tulu teeninud Viimsi Artiumi juht vahetus Viimsi Uudised, 04.01.2024. 

Reidolv on korraldanud konverentse (sh 2011 Euroopa Etenduskunstide Tööandjate Liitude Liiga (PEARLE*) konverentsi peakorraldaja), olnud mitme projekti koordinaator ja projektijuht (2011–2013 heategevusfondi Aitan Lapsi koordinaator ja projektijuht, 2015–2017 rahvusvahelise projekti "Theatre Expanded" koordinaator jm). Esinenud loengutega, avaldanud teatri- ja filosoofiateemalisi artikleid. 

Ta on olnud ansambli Tartu Popi ja Roki Instituut muusik ja mänedžerToidublogi: Kristiina Reidolv Eesti Ekspress, 23.03.2016. (albumid: "Madise margikogu" (2006), "Biedermeier-psühhedeelia” (2014); „Marienbad” (2014), „Sfääride muusika“ (2017). 

Liikmesus
Reidolv on Eesti Autorite Ühingu liige, Eesti Kultuuri Koja asutajaliige (2011), Eesti Teatriliidu ning Eesti Teatriuurijate ja -kriitikute Ühenduse liige (2010).

Tunnustus
 2012 PEARLE (Performing Arts Employers Association League Europe) publikuharimise preemia
 2012 Eesti Vabariigi Kultuuriministeeriumi Kultuurisõber 
 2013 Eesti Kultuurkapitali aastapreemia heategevusfondile Aitan Lapsi

Viited

Kategooria:Eesti kultuurikorraldajad
Kategooria:Eesti teatritegelased
Kategooria:Tartu Ülikooli filosoofiateaduskonna vilistlased
Kategooria:Sündinud 1978